Diari Oficial de la Generalitat Valenciana


Sumari del DOGV 5571, del 06-08-2007 (2007/10646)

RESOLUCIÓ de 27 de juliol de 2007, de la Direcció General d'Ordenació i Centres Docents, per la qual es resol la convocatòria d'ajudes econòmiques destinades als centres privats autoritzats per a impartir educació infantil de segon cicle que no estiguen concertats ni adscrits a un centre d'educació primària, per al curs escolar 2007/2008.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5571

Data del DOGV
:   06-08-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/10404


Data del document
:   27-07-2007

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * educació preescolar
    * ensenyament privat
    * suport econòmic
    * centre d'ensenyament
    * ajuda pública

RESOLUCIÓ de 27 de juliol de 2007, de la Direcció General d'Ordenació i Centres Docents, per la qual es resol la convocatòria d'ajudes econòmiques destinades als centres privats autoritzats per a impartir educació infantil de segon cicle que no estiguen concertats ni adscrits a un centre d'educació primària, per al curs escolar 2007/2008. [2007/10194]
Per Orde de 2 de març de 2007, de la conselleria de Cultura, Educació i Esport (en davant orde de convocatòria) es va efectuar la convocatòria d'ajudes econòmiques destinades als centres privats autoritzats per a impartir Educació Infantil de Segon Cicle, que no estiguen concerts ni adscrits a un centre d'educació primària a la Comunitat Valenciana per al curs escolar 2007/2008 (DOCV núm. 5.467, de 9 de març).
Examinades les sol·licituds d'ajudes presentades pels centres docents privats, així com la documentació que s'indica com a preceptiva en la base sexta de l'annex I de la citada orde, després de la tramitació dels expedients per les direccions territorials d'Educació.
Vista la proposta de concessió i denegació de les ajudes que eleva la comissió avaluadora creada a este efecte, en compliment del que preceptua la base octava de la citada orde de convocatòria.
De conformitat amb la disposició final primera i la base deu de l'annex I de l'Orde de 2 convocatòria, el director general d'Ordenació i Centres Docents, per delegació del conseller d'Educació, resol:
Primer
Aprovar la concessió de subvencions als centres privats autoritzats per a impartir Educació Infantil de Segon Cicle que no estiguen concerts ni adscrits a un centre d'educació primària i que figuren en l'annex I, amb l'especificació:
El nombre d'unitats autoritzades d'Educació Infantil de Segon Cicle subvencionades per al curs 2007/2008.
L'import econòmic que correspon a cada centre per les citades unitats subvencionades per als primers quatre mesos del curs 2007/2008, així com el que corresponga per als sis mesos següents, si bé condicionat, en este últim cas, a les disponibilitats pressupostàries de l'exercici 2008.
Segon
Denegar les sol·licituds de subvenció als centres indicats en l'annex II, pels motius que s'hi indiquen.
Tercer
Els beneficiaris d'esta subvenció han de presentar, davant la direcció territorial de Educació corresponent, abans del 14 de setembre de 2007, el certificat a què es referix la base dotze de l'annex I de l'Orde de convocatòria, segons el model inclòs en l'annex IV de la citada orde, amb les dades que s'hi assenyalen del curs 2007/2008.
Quart
1. La justificació de les ajudes econòmiques concedides per a la totalitat del curs escolar 2007/2008 s'ha de fer una sola vegada al final del curs i ha de consistir en la presentació, per part del titular del centre subvencionat, del certificat de l'acta del Consell Escolar del centre o de l'òrgan a través del qual es canalitze la participació de la comunitat educativa. En este certificat cal fer constar:
a) L'aprovació dels comptes anuals, pel que fa a les unitats autoritzades d'Educació Infantil (3, 4 i 5 anys).
b) Que el centre ha destinat l'ajuda percebuda de la conselleria d'Educació al finançament del cost del lloc escolar de les citades unitats, definit segons el que s'establix en la base quarta de l'Orde de convocatòria.
c) Que el centre ha complit les obligacions derivades de l'Orde de convocatòriai de la present resolució d'adjudicació de les ajudes.
El certificat de l'acta del Consell Escolar o òrgan assimilat a que fa referència l'apartat anterior s'ha d'atindre al model que figura en l'annex V de l'Orde de 2 de convocatòria i ser presentat, davant la direcció territorial d'Educació corresponent, durant la segona quincena del mes de maig de 2008.
2. En el cas que el centre privat no dispose d'òrgan de participació de la comunitat educativa, la justificació ha de consistir en una declaració del titular de l'entitat de rendició anual de comptes de les unitats subvencionades, en què es faça constar la totalitat dels ingressos i gastos afectes a estes unitats. Esta declaració, que ha de ser presentada davant la direcció territorial d'Educació corresponent abans del 15 de maig de l'any 2008, ha de ser visada per la Inspecció d'Educació, la qual emetrà el corresponent informe sobre el compliment dels apartats b) i c) del punt 1 de la base tretze de l'Orde de convocatòria.
Per a la preparació de la documentació s'han d'utilitzar com a models normalitzats els que acompanyen les instruccions que es troben a disposició dels beneficiaris en la següent adreça d'Internet: http://www.cult.gva.es/subvencions.htm.
Quint
Vista l'excepció al règim general establit per a estes ajudes per l'article 32.4 de la Llei 11/2006, de 27 de desembre (DOGV núm. 5.417, de 29 de desembre), de la Generalitat, de Pressupostos per a l'exercici 2007, l'ajuda econòmica que corresponga per esta convocatòria per als primers quatre mesos del curs escolar 2007/2008, serà abonada íntegrament una vegada resolta la convocatòria.
Sext
El pagament d'estes subvencions per als primers quatre mesos del curs 2007/2008 es realitzarà a càrrec de la dotació pressupostària de la línia de subvenció T1834000 de la secció, servici i programa 15.18.88.772.28 d'Ensenyament Primari del Pressupost de la Generalitat per a l'exercici 2007.
El pagament de les respectives ajudes per als sis mesos següents del curs escolar 2007/2008 quedarà condicionat a les dotacions i línies de subvenció que determine la Llei de Pressupostos de la Generalitat per a l'exercici 2008.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, la persona interessada podrà interposar un recurs potestatiu de reposició o bé, directament, un recurs contenciós administratiu en els terminis i davant els òrgans que s'indiquen a continuació:
El recurs de reposició ha d'interposar-se davant el conseller d'Educació en el termini d'un mes, a comptar de l'endemà de la publicació de la present resolució en el Diari Oficial de la Comunitat Valenciana.
El recurs contenciós administratiu ha d'interposar-se davant el Tribunal Superior de Justícia de la Comunitat Valenciana en el termini de dos mesos, a comptar de l'endemà de la publicació de la present resolució en el Diari Oficial de la Comunitat Valenciana.
València, 27 de juliol de 200. El director general d'Ordenació i Centres Docents: Josep Vicent Felip i Monlleó.